OMRON MicroAIR U100 vernevelaar - New trailers, new game reviews, news
Author channel Bloeddrukmeterswebshop.nl 4 нед. назад Kaapstad wil in Duitsland geld leen om verskeie watersuiweringsaanlegte op te knap en te vergroot | DieKaap.com
Die Kaapstad-metroraad wil sowat R1,3 miljard van ’n Duitse ontwikkelingsbank leen om verskeie watersuiweringsaanlegte op te knap en te vergroot.
Die lening van €80 miljoen (op die oomblik sowat R1,3 miljard) word aangebied deur die KfW-ontwikkelingsbank. Die presiese randwaarde sal bepaal word op die datum dat die ooreenkoms in November met die bank onderteken word, indien die planne voortgaan.
Luidens ’n verklaring van die metroraad word daar nog besluit of die hele bedrag wat benodig word, geleen gaan word, of slegs ’n gedeelte daarvan.
Die publiek het tot 25 September om as deel van ’n proses van openbare deelname kommentaar te lewer op die voorgenome plan om die geld te leen.
Volgens die metro sal die rentekoers op die lening 2 persentasiepunte laer wees as plaaslike banke se aanbod.
Johan van der Merwe, burgemeesterskomiteelid vir finansies, sê die metroraad het met die begrotingsproses vir die 2018-’19-boekjaar reeds die moontlikheid in berekening gebring dat geld geleen sal moet word vir die grootskaalse werk wat nodig is. Die lening sal nie ’n impak hê op die tariewe wat reeds van 1 Julie af geld nie, sê Van der Merwe.
Hy sê die metroraad se skuldvlakke is baie konserwatief en dit is belangrik dat daar in nuwe infrastruktuur belê word vanweë die groei van die stad.
Die watersuiweringsaanlegte wat opgeknap sal word, is vir die Kaapse Vlakte, Bellville, Mitchells Plain, Borchards Quarry, Houtbaai, Gordonsbaai en Zandvliet.
Mense wat wil kommentaar lewer, kan dit na janinemarion.abrahams@capetown.gov.za stuur.
Categories: Afrikaans, Afrikaanse, Cape Town, Kaap, Kaapse, Sa-news, Wes Kaap, Western Cape
Tags: Afrikaans, Afrikaner, Bellville, Borchards Quarry, Cape, Cape Colony, Cape Town, Die Kaap, Duitse ontwikkelingsbank, Gordonsbaai, Houtbaai, Kaap, Kaapse Vlakte, Kaapstad, Kaapstad-metroraad, KfW-ontwikkelingsbank, lening, Mitchells Plain, watersuiweringsaanlegte, Wes Kaap, Western Cape, Zanvliet
« Nuwe burgemeester van Kaapstad is nie juis die skerpste potlood in die pakkie nie, hopenlik sal hy’n beter burgemeester wees as ‘n LUR was wat nie eens misdaad kon vasvat nie
A Total Shutdown has been planned in various communities across the Western Cape »